  Виталий Пронин Васьлей картэлэн пиньыз усиз. Пырак азьысьтыз ик — серектэ ке, коть синъёстэ кынь: сокем шушмара адӟиське. Тушсэ-мыйыксэ но тыро-пыдо утялтэмысь дугдӥз. Олокӧня пол верай ни: ма, Васи, шӧтэм вылад уката шӧтэм луиськод ук. Нош со кылэм-адӟем но уг кары. Пышкылыны выре: — Пинал дыръяд, йырдэ ыштытозь, синмаськид вал ук, табере мар луиз? Зэм но, синмаськи вал. Ӝыт шудыны потӥськом ке, солэсь мусо пиос ик ӧй вал кадь. Вуӵкетэмысь дугдэме уг луы ни — ачим валасько. Акыляк потыса, лэся, Васьлее ӧжытак гинэ ӝӧк вылэ ӧз мыжгы. — Тон, кышно, — шуэ, — чик коньдонэз шыръяны уд валаськы, лэся. Пинь дунтэк уз пуктэ. Тушез мычыны дыр быре. Али ульчае трос потаны уг лэзё. Потӥд ке но — маскаен. Нош со улысь кин тонэ адӟе, коть одӥг пиньыд но медаз луы. Васьлее туж шырыт шуыса, быземе бере ик валай вал. Но сокем аксым шуыса, коронавирус гинэ возьматӥз. ________ КУТЭЙ ЭЛЯ  